google/wiki40b huggingface dataset:
परिवर्तनशील चाल ड्राइव

परिवर्तनीय चाल ड्राइव (Adjustable speed drive (ASD) or variable-speed drive (VSD)) का आशय ऐसे अवयव से है जो किसी मशीन के घूमने के चाल को आवश्यकतानुसार बदलने एवं किसी एक चाल्पर नियंत्रित करने आदि के काम आता है। मशीनों की चाल के नियंत्रण से उर्जा की बचत होती है एवं इनसे बने उत्पाद की गुणवत्ता बेहतर होती है।
परिवर्तनीय चाल ड्राइव पूर्णतः यांत्रिक हो सकती है, विद्युतचुम्बकीय हो सकती है, हाइड्रालिक हो सकती है, या एलेक्ट्रानिक हो सकती है। आजकल पॉवर एलेक्ट्रानिक परिवर्तनशील चाल ड्राइव बहुतायत से प्रयोग की जा रही है। एसी मोटरों (जैसे प्रेरण मोटर, सिनक्रोनस मोटर आदि) के लिये प्रयुक्त परिवर्तनीय आवृत्ति ड्राइव, परिवर्तनशील चाल ड्राइव का एक रूप है।
सेंट्रल काटेज इंडस्ट्रीज एम्पोरियम्, दिल्ली

यह एम्पोरियम नई दिल्ली के जनपथ् मार्ग पर स्थित है| यहां यह व्यापार भवन नामक इमारत में स्थित है|
ला लागुना बड़ा गिरजाघर

इतिहास

1511 ई. में जहां इस जगह अब गिरजाघर बना हुआ है जहाँ एक झोपड़ी बनी हुई थी। यहाँ गुन्चेस का कब्रिस्तान भी मौजूद था। बाद में यहाँ 1515ई. में विरजिन ऑफ रेमेडीस को समरपित, मुदेजन शैली में, एक चैपल बनाई गई। इसका टावर 1618 ई. में बनाया गया। ये चैपल 1819ई. में एक गिरजाघर बना।
इसका अब का मौजूदा ढांचा 1904 ई. से 1915 ई. के बीच में नवगोथिक शैली में बनाया गया।
एचटीसी

एचटीसी एक ताइवान की मोबाइल कंपनी है। यह ताइवान के साथ साथ कई अन्य देशों में भी इसके मोबाइल को बेचती है।

इतिहास

चेर वांग और पीटर चौ ने इसकी स्थापना 1997 में की थी। 2007 में डोपोड नामक मोबाइल कंपनी को खरीद लिया।
ललितविस्तर सूत्र

ललितविस्तर सूत्र, महायान बौद्ध सम्प्रदाय का ग्रन्थ है। इसमें भगवान बुद्ध की लीलाओं का वर्णन है। इसकी रचना किसी एक व्यक्ति ने नहीं की बल्कि इसकी रचना में कई व्यक्तियों का योगदान है। इसका रचना काल ईसा के पश्चात तीसरी शताब्दी माना गया है। इसमें २७ अध्याय हैं।

ललितविस्तर और प्राचीन भारतीय गणित

ललितविस्तर के एक आख्यान में बताया गया है कि कैसे एक बार गौतम बुद्ध को 1 से लेकर 421 शून्य वाली संख्या तक को गिनाने के लिए कहा गया था। इसमें सबसे बड़ी संख्या '१० पर १४५ घात' का उल्लेख मिलता है। सबसे बड़ी बात है कि बड़ी संख्याओं के नाम भी दिये गये हैं। (ध्वजनिशामणि = १० ‍‍‍‍का घात १४५ = १०१४५)
मीर दोस्त मुहम्मद मजारी

मीर दोस्त मुहम्मद मजारी एक राजनीतिज्ञ है पाकिस्तान के राष्ट्रीय विधानसभा में | वह NA-175 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
संवाद

संवाद दो या दो से अधिक लोगों के बीच एक लिखित या बोले गए वार्तालाप विनिमय है और एक साहित्यिक और नाटकीय रूप है जो इस तरह के लेन-देन को दर्शाता है। संवाद कपोलकल्पना में, दो या दो से अधिक किरदारों के बीच एक मौखिक विनिमय है। साधारण भाषा में जिसे बात करना कहा जाता है; जैसे फ़िल्मों में, धारावाहिक में या किसी बैठक में।
वाक् संश्लेषण

कृत्रिम रूप से मानव की वाणी उत्पन्न करने को वाक् संश्लेषण (Speech synthesis) कहते हैं। यह कार्य क्म्प्यूटर प्रोग्रामों की सहायता से किया जाता है।
परिमित समुच्चय

वह समुच्चय जिसके अवयवों की संख्या परिमित हो उसे परिमित समुच्चय (Finite set) कहते हैं।
रिश्तों का सौदागर - बाजीगर

रिश्तों का सौदागर - बाजीगर भारतीय हिन्दी धारावाहिक है, जिसका प्रसारण लाइफ ओके में 20 जून 2016 को होगा। इसका निर्माण धवल गड़ा और गुरुदेव भल्ला ने किया है।

कहानी

इसकी कहानी आरव और अरुंधति के इर्द-गिर्द घूमते रहती है, जो एक दूसरे से बहुत प्यार करते रहते हैं। अरुंधति को हैरान करने का आरव कोई भी मौका नहीं छोड़ता है। दोनों की शादी जल्द ही होने वाली होती है, लेकिन शादी के दिन आरव बताता है कि वो अरुंधति से नफरत करता है। अरुंधति ने बहुत पहले कभी उसे थप्पड़ मारा था, जिसका बदला लेने के लिए उसने ये सब किया। आरव ये सब बता कर मंडप छोड़ के चले जाता है।
अरुंधति उसके दिये इस सदमे से अब भी बाहर नहीं आए रहती है। उसे पता चलता है कि वो आरव के बच्चे की माँ बनने वाली है, लेकिन उसका गर्भपात हो जाता है। इसके बाद अरुंधति उससे बदला लेकर अपना सम्मान वापस पाना चाहती है। इसके लिए वो आरव के घर उसकी पत्नी बन कर रहने लगती है।
आरव उसे पत्नी के रूप में स्वीकार कर लेता है और दोनों शादी कर लेते हैं। उसके बाद आरव उसे अपने घर से निकालने के लिए कई सारी योजना बनाते रहता है। अरुंधति एक दिन साहिल का जन्मदिन मनाते रहती है, जिससे आरव की मानसिक स्थिति खराब हो जाती है। इसके बाद वो बच्चों की तरह बर्ताव करने लगता है। पारुल वहीं आरव और अरुंधति को मारने की योजना बनाते रहती है और गुंडों को उन्हें मारने के लिए भेजती है। किसी तरह दोनों बच कर भाग जाते हैं।
अंत में पारुल की सच्चाई सारे परिवार के सामने आ जाती है। पुलिस मौके पर आ जाती है और पारुल को गिरफ्तार कर लेती है। आरव और अरुंधति फिर एक दूसरे से मिल जाते हैं और इसी के साथ कहानी समाप्त हो जाती है।
कारा-ख़ितान ख़ानत

कारा-ख़ितान ख़ानत (मंगोल: Хар Хятан, ख़ार ख़ितान; चीनी: 西遼, शी लियाओ; अंग्रेजी: Kara-Khitan Khanate), जिसे पश्चिमी लियाओ साम्राज्य भी कहा जाता है, मध्य एशिया में स्थित ख़ितानी लोगों का एक साम्राज्य था जो सन् ११२४ ईसवी से १२१८ ईसवी तक चला। ख़ितानियों का लियाओ राजवंश उत्तरी चीन पर राज करा करता था लेकिन जुरचेन लोगों के आक्रमण से वे पश्चिम की ओर चले गए और वहाँ लियाओ राजघराने के वंशज येलू दाशी (耶律達實, Yelü Dashi) ने कारा-ख़ितान नाम की ख़ानत शुरू करी। इसकी राजधानी आधुनिक किर्गिज़स्तान में स्थित बलासागुन शहर (Balasagun, بلاساغون) था। जब तक यह साम्राज्य चला इसे मध्य एशिया के सबसे शक्तिशाली राज्यों में से एक माना जाता रहा। कारा-ख़ितान पर १२११ में नायमन लोगों के नेता कुचलुग ख़ान ने धोखे से क़ब्ज़ा कर लिया। चंद साल बाद १२१८ में मंगोल साम्राज्य ने यहाँ आक्रमण किया और इस साम्राज्य को हमेशा के लिए नष्ट कर दिया।
मेहर जेसिया

मेहर जेसिया को उनके विवाह पश्चात नाम मेहर जेसिया रामपाल के द्वारा भी जाना जाता है। वह पूर्व मिस इंडिया और सुपर मॉडल हैं।

प्रारंभिक जीवन और पृष्ठभूमि

जेसिया का जन्म एक पारसी परिवार में ३० जून १९६८ को हुआ था।  वह भारतीय अभिनेता अर्जुन रामपाल की पत्नी हैं। उनका पालन पोषण मुम्बई की दादर पारसी कॉलोनी में हुआ।   उन्होंने अपनी शिक्षा जे.बी.वाचला स्कूल, मुम्बई से पूर्ण की।

कैरियर

जेसिया ने अपने कैरियर की शुरुआत १९८० के दशक से की, और फेमिना मिस इंडिया का खिताब जीता। जल्द ही वह भारतीय सुपर मॉडल की पहली पीढ़ी जैसे मधु सप्रे, फिरोज गुजराल, श्यामली वर्मा और अन्ना ब्रेडमेयेर का हिस्सा बन गयी।

फिल्म कैरियर

जेसिया और अर्जुन रामपाल ने अपने निर्माण सगंठन "चेसिंग गणेशा" के माध्यम से वर्ष २००६ में प्रदर्शित फिल्म "आई सी यू" का निर्माण किया। इस फिल्म के मुख्य कलाकार थे: अर्जुन रामपाल, विपाशा अग्रवाल, सोनाली कुलकर्णी और बोमन ईरानी।

व्यक्तिगत जीवन

उन्होंने हमेशा से ही खेलों में रूचि दिखाई है और वह तैराकी, बैडमिंटन और अन्य खेलों का मॉडल बनने से पहले आनंद लिया करती थी।
उन्होंने पूर्व मॉडल और वर्तमान बॉलीवुड अभिनेता अर्जुन रामपाल से १९९८ में विवाह किया। उनकी दो बेटियाँ हैं, महिका (जन्म २००२) और मायरा (जन्म २००५)।
२०१९ ईसा पूर्व

२०१९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०१९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
गोल्डा मेयर

प्रारंभिक जीवन

उनका जन्म ३ मई १८९८ को कीव, रूस (अब युक्रेन) मे हुआ। १९०५ मे उनके पिता न्यूयॉर्क नगर संयुक्त राज्य अमेरिका चले गए और उसके अगले साल काफी पैसा जमा होने के बाद पुरा परीवार मिल्वौकी, विस्कॉन्सिन मे चला गया जहा उनके पिता रेल यार्ड मे काम करते और माता एक किराने की दुकान चलाती थी।

राजनीतिक जीवन

१७ मार्च १९६९ को वे प्रधानमन्त्री के पद पर चुनी गई और इज़राइल की पहली महीला प्रधानमन्त्री बनी। उन्हे इज़राइल की राजनीति की "आयरन लेडी" कहा जाता था। 
६ से २५ अक्टूबर १९७३ के योम किपुर युद्ध के बाद मायर की सरकार को युद्ध तैयारी के अभाव पर प्रश्नोंका सामना करना पडा। यद्यपि इज़राइल युद्ध मे जीता और आयोग ने उन्हे "सीधी जिम्मेदारी" से मुक्त किया, उन्होने ३ जून १९७४ को प्रधानमन्त्री पद से इस्तीफा दे दिया। 
८ दिसंबर १९७८ को ८० वर्ष की आयु में मायर की यरूशलम में लिंफ़ के कैंसर से मृत्यु हो गई।
उत्तरकिरीट तारामंडल

अन्य भाषाओं में

उत्तरकिरीट तारामंडल को अंग्रेज़ी में "कोरोना बोरिऐलिस" (Corona Borealis) कहते हैं, जो लातिनी भाषा से लिया गया है। इसका लातिनी में अर्थ "उत्तर का मुकुट" है क्योंकि इसके मुख्य तारे एक किरीट जैसे अर्ध-चक्र की आकृति बनाते हैं। इसे फ़ारसी में भी "ताज-ए-शुमाली" (تاج شمالی‎) कहते हैं, जिसका अर्थ भी "शुमाल (उत्तर) का ताज" है।
पोखरावां गाँव, सूर्यगढा (लखीसराय)

भूगोल

यह गाँव लखीसराय से १५ k.m दुर है। भौगोलिक दृष्टिकोण से यह गाँव बहुत ही सम्रिध है। गाँव के दक्षिण दिशा मे पहाड़ श्रृंखला है। जो सितमाकोमाथि के नाम से विख्यात है। यह बहुत दूर तक है।

जनसांख्यिकी

यहाँ की जनसंख्या ६५०० से ७००० के बीच है। यहाँ भुमिहार की संख्या सबसे ज्यादा है। उसके बाद ब्राह्मण है।

यातायात

यातायात के दो साधन है।

सड़क

राष्ट्रीय राजमार्ग ८० से यह "प्रधानमंत्री ग्राम सड़क योजना"द्वारा जुड़ा हुआ है।

रेलमार्ग

उरैन और कजरा दो प्रमुख स्टेशन है।

आदर्श स्थल

यहाँ बहुत सारे मंदिर और तालाब है। दुःखभंजन स्थान, काली स्थान, ठाकुरबाड़ी, क्षेमतरणी, सूर्यमंदिर और साधबाबा इस पूर क्षेत्र में पूजनीय है। यहां छठ के अवसर पर श्रद्धालुओं की काफी भीड़ जुटती है। इसके अतिरिक्त शितलामाय, अन्नपूर्णा देवी और हनुमान मन्दिर निर्माणाधीन है।
कोन्स्टान्टिन प्रथम

कान्स्टण्टैन १ एक रोमन सम्राट था। वह कान्स्टण्टैन थी ग्रेट या सेन्ट कोन्स्टण्टैन आदि नाम से भी जाने जाते हैं। उनका शासन ३०६ इ से ३३७ इ तक था। रोमन सेना अधिकारी फ्लवियस कोन्स्टण्टाइनस और उनकी पत्नी हेलना कान्स्टण्टैन १ के माता-पिता थे। सीसर उनका पिता बना। कोन्स्टण्टैन को ईस्ट भेजा गया और वहाँ वह सैन्य के उच्च पद को सम्भालने लगा था। ३०५ में कोन्स्टण्टैन पश्चिम के वरिष्ट सम्राट बना। ३०६ ई में अपने पिता की मृत्य के बाद कोन्स्टण्टैन एबोरकम के सम्राट बना। 
सम्राट के रूप में कान्स्टण्टैन ने साम्राज्य को मज़बूत करने के लिए कई प्रशासनिक, वित्तीय और सामाजिक कार्य किए। वह कई युद्धों में विजयी हुईं। शासन का पुनर्गठन किया गया। नया सोने का सिक्का पेश किया गया था। उन्होने ने कबीले के खिलाफ रोमन सीमाओं पर सफल अभियान चलाया। रोमन साम्राज्य के इतिहास में एक अलग युग का उल्लेखन किया गया था। उन्होने एक नया शाही निवास का निर्माण किया। कान्स्टन्टैन को ऐतिहासिक रूप में "प्रथम ईसाई सम्राट" कहा जाता है।
नेत्रकाचाभ द्रव

नेत्रकाचाभ द्रव एक स्पष्ट जेल है जो लेंस और नेत्रगोलक की रेटिना के बीच अंतरिक्ष भरता है।

संरचना

नेत्रकाचाभ द्रव एक पारदर्शी, बेरंग, पतला जन जो लेंस और रेटिना के बीच आंख में अंतरिक्ष भरता है। 
सिलिअरी शरीर के गैर-वर्णक भाग में कोशिकाओं द्वारा उत्पादित होते है, भ्रूण मिसेनच्यमे कोशिकाओं से व्युत्पन्न होते है, जन्म के बाद। 
नेत्रकाचाभ द्रव रेटिना के साथ संपर्क रखता है जो रंजित के खिलाफ यह दबाकर रखने में मदद करता है।

महत्व

क्लिनिकल
चयापचय मुद्रा और प्रणालीगत संचलन और नेत्रकाचाभ द्रव के बीच संतुलन इतनी धीमी है कि शीशे हास्य कभी कभी ग्लूकोज का स्तर या पदार्थ जो और अधिक तेजी से, दूर तक फैला हुआ होता जा अपमानित, उत्सर्जित या सामान्य प्रचलन से चयापचय का पोस्टमार्टम विश्लेषण के लिए तरल पदार्थ है।
न्यायालिक विज्ञान
नेत्रकाचाभ द्रव मदद करता है मौत के समय का अनुमान लगाने के लिए।
मुठभेड़

मुठभेड़ का सामान्य अर्थ एक प्रकार का हिंसात्मक संघर्ष है। यह कभी-कभी दो गैर-क़ानूनी गुटों में, सेनाओं के बीच और साधारण रूप से पुलिस और अपराधियों के बीच होता है। किन्तु 'मुठभेड़' का कानूनी अर्थ है, 'पुलिस या किसी अन्य सशस्त्र बल द्वारा, अपनी रक्षा करने के लिए, किसी गिरोहबाज अपराधी या आतंकवादी को मार गिराना'।
'मुठभेड़' या 'इन्काउण्टर' शब्दों का उपयोग भारत और पाकिस्तान में २०वीं शताब्दी से (विशेष अर्थ में) हो रहा है।
१९९० तथा मध्य २००० के दशक में मुम्बई पुलिस ने नगर के कई भूमिगत अपराधियों को मार गिराया था। उत्तर प्रदेश में योगी आदित्यनाथ की सरकार बनने के बाद १० माह में ११४२ मुठभेड़ें हुईं।
'मुठभेड़' को लेकर कई बार विवाद भी होता है। कुछ मानवाधिकार संगठन और कुछ अन्य लोग इस प्रकार के मुठभेड़ की घटनाओं को "फ़र्ज़ी मुठभेड़" कहते हैं जबकि पुलिस के अधिकारी घटना-स्थल से प्राप्त वस्तुओं के आधार पर उन्हें सही ठहराते हैं।
बहुछिद्रिल फोड़ा

बहुछिद्रिल फोड़ा (कार्बकल, Carbuncle) वास्तव में अधस्त्वक ऊतक का कोथ होता है, किंतु ऊपर से इसकी आकृति एक विस्तृत विद्रधि या फोड़े के समान होती है, जिसके चर्म में बहुत से छिद्र होते हैं। इन छिद्रों से गाढ़े पूय की बूँदे निकलती रहती हैं।
इसका कारण स्टैफ़िलोकॉबस ऑरियस (staphylocous aureus) जीवाणु होता है, जो चर्म के नीचे के ऊतकों में कोथ उत्पन्न कर देता है। छेदन करने पर पूतिवस्तु (slough) के स्तर प्रकट होते हैं, जिनको काटकर निकालता पड़ता है। धीरे-धीरे मृत ऊतकों के ये स्तर पूय में परिणत हो जाते हैं।

चिकित्सा

पेनिसिलीन के इंजेक्शनों से प्राय: रोग दब जाता है। अधिक पूतिवस्तु के बन जाने पर क्रूस (+) के आकार का छेदन करके, चर्म भागों को चिमटी से उठाकर, उनके नीचे से पूतिवस्तु को काटकर निकाल दिया जाता है और मैग्नीशियम सल्फेट 45, ग्लिसरीन 55 और कार्बोलिक ऐसिड 0.5 भाग के अवलेह का लेप लगाने से व्रण स्वच्छ हो जाता है। इसके पश्चात् उसका साधारण व्रण की भाँति उपचार किया जाता है।
2017 पटना नाव दुर्घटना

दुर्घटना

यह दुर्घटना उस समय हुई जब नाव मकर संक्रांति के पर्व पर जिला प्रशासन की तरफ से आयोजित पतंग उत्सव में भाग लेकर लौट रही थी। घटना एनआईटी घाट के निकट हुई। प्रत्यक्षदर्शियों के अनुसार, नाव पर महिलाओं व बच्चों समेत 40 लोग सवार थे। नाव दुर्घटनाग्रस्त तब हुई जब यह घाट पर पहुचने ही वाली थी। नाव की क्षमता 30 लोगो की थी, लेकिन अनुमान लगाया जा रहा है कि इसमे 40 से 50 लोग सवार थे।

राहत एवं बचाव कार्य

नाव पलटते ही उसमें सवार लोग नदी में डूबने लगे। ये देख आसपास मौजूद लोग उन्हें बचाने में जुट गए। मौके पर मौजूद एसडीआरएफ़ की टीम भी रबड़ के ट्यूब की मदद से डूब रहे लोगों को बचाने में जुट गई। 14 जनवरी को 19 लोगो का शव बरामद हुआ, जबकि अगले दिन 5 और लोगो के मृत्यु की पुष्टि हुई। 9 लोगो को नदी से जिन्दा भी बचाया गया, जबकि दर्जन भर लोग नदी की धारा में बह गये। 8 लोगो को पटना मेडिकल कॉलेज अस्पताल में भर्ती कराया गया है।

मदद

भारत के प्रधानमंत्री, नरेन्द्र मोदी ने मारे गये लोगो के लिये प्रधानमंत्री राहत कोष से ₹2 लाख तथा घायलों के लिये ₹50 हजार की घोषणा की। बिहार के मुख्यमंत्री नीतीश कुमार ने मृतक परिवारों के लिये ₹4 लाख की घोषणा की।

जांच

बिहार सरकार ने आपदा प्रबंधन विभाग के प्रधान सचिव प्रत्यय अमृत के नेतृत्व में गठित जांच समिति को इस घटना की पूरी रिपोर्ट जल्द से जल्द देने के लिए भी कहा।
संघवाद

भारत : संघात्मक या एकात्मक

प्रधानत: भारत के संविधान में संघात्मक संविधान की सभी उपर्युक्त विशेषताएँ विद्यमान हैं। किंतु भारतीय संघात्मक संविधान में कुछ विशिष्ट प्राविधान है जिनका समावेश अन्य संविधानों के कार्यसंचालन से उत्पन्न कठिनाइयों को दृष्टिगत करके किया गया है। 
उदाहरणार्थ, सबसे विशिष्ट तथ्य यह है कि भारतीय संविधान संघात्मक होते हुए भी इसका निर्माण स्वतंत्र राष्ट्रों की किसी संविदा द्वारा नहीं हुआ है; बल्कि यह उन राज इकाइयों के मेल (यूनियन) से बना है जो परंतंत्र एकात्मक भारत के अंग के रूप में पहले से ही विद्यमान थे। दूसरी विशेषता यह है कि आपत्काल में भारतीय संविधान में एकात्मक संविधानों के अनुरूप केंद्र को अधिक शक्तिशाली बनाने के लिए प्रावधान निहित हैं। तृतीय विशेषता यह है कि केवल एक नागरिकता (भारतीय नागरिकता) का ही समावेश किया गया है तथा एक ही संविधान केंद्र तथा राज्य दोनों ही सरकारों के कार्यसंचालन के लिए व्यवस्थाएँ प्रदान करता है। इसके अतिरिक्त संविधान सभा के मतानुसार भारत एक शिशु गणतंत्र की अवस्था में है, अत: देश के तीव्र एवं सर्वतोमुखी विकास एवं उन्नति के लिए समय समय पर उपयुक्त प्रावधानों की आवश्यकता पड़ सकती है जिसके लिए संविधान संशोधन की तीन विभिन्न प्रक्रियाएँ दी गई हैं। केवल विशेष संघात्मक प्रावधानों के संशोधन के लिए ही राज्यों का मत आवश्यक है, बाकी संशोधन संसद् स्वयं कर सकती है। इस प्रकार संघात्मक संविधानों के विकास में भारतीय संविधान एक नई प्रवृत्ति, केंद्रीकरण, का सूत्रपात करता है।
पाइलट पेन टेनिस

पाइलट पेन टेनिस (1990 से १९९८ के बीच में वोल्वो इंटरनेशनल) एक व्यावसायिक टेनिस स्पर्धा है जो प्रति वर्ष न्यू हेवन, कनेक्टीकट में आयोजित होती है।
यह प्रतियोगिता वर्ष के आखिरी ग्रैंड स्लैम प्रतियोगिता अमेरिकी ओपन के ठीक पहले आयोजित की जाती है।
पेटुनिया

प्रतीकवाद और लोककथायें

मायन और इंका लोगों का मानना था कि पेटुनिया में पाताललोक के राक्षसों और आत्माओं को दूर (उनकी गंध से) करने या भगाने की शक्ति है। लोककथाओं के अनुसार, पेटुनिया सिर्फ वहाँ ही फलता है जहाँ सकारात्मक ऊर्जा होती है, नकारात्मकता ऊर्जा में यह नहीं पनपता। 
यदि पेटुनिया को उपहार के रूप में दिया जाये तो इसके दो अर्थ होते हैं, या तो वो यह इंगित करते हैं कि किसी को "किसी का साथ पसन्द है" या फिर यह किसी के गुस्से या आक्रोश का भी प्रतिनिधित्व करते हैं।
टाइटानियम डाइऑक्साइड(B)

टाइटानियम डाइऑक्साइड (B) एक अकार्बनिक यौगिक है।
भारतीय भाषाई समाचारपत्र संगठन (इलना)

भारतीय भाषाई समाचारपत्र संगठन (इलना), भारत के देसी भाषाओं के समाचारपत्रों का संगठन है।
श्रीलंका की भाषाएं

श्रीलंका (आधिकारिक नाम श्रीलंका समाजवादी जनतांत्रिक गणराज्य) दक्षिण एशिया में हिन्द महासागर के उत्तरी भाग में स्थित एक द्वीपीय देश है। भारत के दक्षिण में स्थित इस देश की दूरी भारत से मात्र ३१ किलोमीटर है। १९७२ तक इसका नाम सीलोन (अंग्रेजी:Ceylon) था, जिसे १९७२ में बदलकर लंका तथा १९७८ में इसके आगे सम्मानसूचक शब्द "श्री" जोड़कर श्रीलंका कर दिया गया। श्रीलंका का सबसे बड़ा नगर कोलम्बो समुद्री परिवहन की दृष्टि से एक महत्वपूर्ण बन्दरगाह है। श्रीलंका में भारत-यूरोपीय, द्रविड़ और ऑस्ट्रोनियन परिवारों के भीतर कई भाषाएं बोली जाती हैं। श्रीलंका सिंहली और तमिल को आधिकारिक दर्जा देता है। द्वीप राष्ट्र पर बोली जाने वाली भाषा पड़ोसी भारत, मालदीव और मलेशिया की भाषाओं से गहराई से प्रभावित होती है। अरब बसने वालों और पुर्तगाल, नीदरलैंड और ब्रिटेन की औपनिवेशिक शक्तियों ने श्रीलंका में आधुनिक भाषाओं के विकास को भी प्रभावित किया है।

बोली भाषा

2016 तक, सिंहला भाषा ज्यादातर सिंहली लोगों द्वारा बोली जाती है, जो राष्ट्रीय आबादी का लगभग 74.9% और कुल 16.6 मिलियन है। यह सिंहला अबुगिदा लिपि का उपयोग करता है, जो प्राचीन ब्रह्मी लिपि से लिया गया है। सिंधला की बोलीभाषा रोडिया भाषा, चोडोदी वेदहास के निम्न जाति समुदाय द्वारा बोली जाती है। माना जाता है कि वेदहा लोग 2002 में केवल 2,500 थे, माना जाता है कि एक बार एक अलग भाषा बोली जाती है, तमिल भाषा श्रीलंकाई तमिलों के साथ-साथ पड़ोसी भारतीय राज्य तमिलनाडु के तमिल प्रवासियों और अधिकांश श्रीलंकाई मूरों द्वारा बोली जाती है। तमिल वक्ताओं की संख्या लगभग 4.7 मिलियन है। श्रीलंकाई क्रेओल मलय भाषा के 50,000 से अधिक वक्ताओं हैं, जो मलय भाषा से काफी प्रभावित हैं।

विदेशी प्रभाव की भाषाएं

श्रीलंका में अंग्रेजी आबादी के लगभग 10% द्वारा स्पष्ट रूप से बोली जाती है, और व्यापक रूप से आधिकारिक और व्यावसायिक उद्देश्यों के लिए उपयोग की जाती है। यह लगभग 74,000 लोगों की मूल भाषा है, मुख्य रूप से शहरी क्षेत्रों में। पुर्तगाली मूल के 3,400 लोगों में से एक मुट्ठी भर श्रीलंकाई पुर्तगाली बोलते हैं। श्रीलंका में मुस्लिम समुदाय व्यापक रूप से धार्मिक उद्देश्यों के लिए अरबी का उपयोग करता है। शायद ही कभी इस्तेमाल किया जाता है अरवी, तमिल का एक लिखित रजिस्टर है जो अरबी लिपि का उपयोग करता है और अरबी से व्यापक व्याख्यात्मक प्रभाव पड़ता है।
परमानन्द झा

परमानन्द झा (जन्म :1944, दरभंगा,बिहार, भारत) नेपाल के प्रथम उपराष्ट्रपति एवं नेपाल के उच्चतम् न्यायालय के भूतपूर्व न्यायधीश हैं। वेह नेपाल के सबसे सफल जातिवादी पार्टी मधेसी जनाधिकार फोरम से संबन्धित है। नेपाल के संविधान सभा के निर्वाचन से ठीक पहले तराई के गैह्र-नेपालीभाषी (मधेसी, आदिवासी और जनजाति) द्वारा संयुक्त रूप में मधेस आन्दोलन हुआ था। इस आन्दोलन द्वारा प्रवाहित जनउर्जा को तत्कालीन जातीय संस्था, मधेसी जनाधिकार फोरम द्वारा निर्वाचन में प्रतिस्पर्धा कर अपने पक्ष में संचित कर लिया। भाषिक राजनीति के अन्तर्गत मधेसी भाषा (मैथिली, अवधी और भोजपुरी) प्रवर्धन पर वचनवद्ध दल के नेता परमानन्द झा द्वारा उपराष्ट्रपति के रूप में हिंदी में लिया गया सपथ ने लोगों आश्चर्य चकित किया था।

शपथ विवाद

दक्षिण नेपाल के तराई क्षेत्र (जिसको परमानन्द झा के पार्टी मधेस के रुपमें वर्णन करते है) से ताल्लुक रखने वाले झा ने जुलाई 2008 में हिन्दी में उपराष्ट्रपति पद की शपथ ली थी। तत्कालीन नेपाली संविधान (नेपालको अन्तरिम संविधान) अनुसार राष्ट्रपति और उपराष्ट्रपति केवल राष्ट्रभाषा नेपाली में सपथ ले सकते थे। नेपाली भाषा में सपथ ना लेना संविधान का उल्लंघन था। अतः, उन के विरुद्ध सर्वोच्च न्यायालय में कुछ नागरिक द्वारा मुकदमा चलाया गया। जव सर्वोच्च न्यायालय नें उनसे स्पष्टिकरण माग किया तो उन्हौंने नेपाल टेलेभिजन (नेपाल का राष्ट्रिय टेलेभिजन) में नेपाली भाषा में यह कहा कि उन्हे नेपाली भाषा का ज्ञान नहीं है। नेपाल में संविधान अनुरुप नेपाल के सर्वोच्च न्यायालय ने हिंदी में लिए हुए सपथ को आधिकारिक नहीं माना और उपराष्ट्रपति पद के लिए परमानन्द झा को एक हफ्ते के अंदर फिर से संवैधानिक रूप में नेपाली भाषा में शपथ लेने के लिए निर्णय जारी किया। परमानन्द झा ने ऐसा नहीं किया। उनके निर्णय समय में दुसरे कारण से ६ माह तक माओवादी पार्टी द्वारा सदन अवरुद्ध हुआ था। अतः, ६ माह तक उनका पद निश्कृय रहा जिसका अर्थ नेपाल के विधान मन्त्री अनुसार वेह पद के लिए योग्य है और पद में आसीन करने के लिए आवश्यक प्रक्रिया पूर्ण करने के बाद उप राष्ट्रपति बन सकते हैं। संविधानसभा का सदन सुचारु होने के बाद व्यवस्थापिका संसद में सपथ के भाषा सम्बन्धित अनुमोदन हुआ जिसके अनुसार राष्ट्रपति और उपराष्ट्रपति राष्ट्रभाषा और मातृभाषा में कोही भी भाषा में सपथ लेने का अधिकार प्रदान किया गया। इस के बाद ७ फ़रवरी २०१० को उन्होने नेपाली एवं अपनी मातृभाषा मैथिली में शपथ लेकर संविधान सम्मत रूप से पदग्रहण किया।
चचौरा विधानसभा निर्वाचन क्षेत्र

See Also

चचौरा
पसीना

पसीना या स्वेद (perspiration) स्तनधारियों की त्वचा में स्थित ग्रंथियों से निकलने वाला एक तरल पदार्थ है, जिसमें पानी मुख्य रूप से शामिल हैं और साथ ही विभिन्न क्लोराइड 2-मेथिलफिनोल (ओ-cresol), 4 मेथिलफिनोल (पी cresol), तथा यूरिया की थोडी सी मात्रा होती है। मनुष्यों में, मुख्य रूप से पसीना तापमान नियंत्रक का कार्य करता है।
अत्यंत गर्मी में त्वचा की सतह से पसीने के वाष्पीकरण के कारण ठंडा प्रभाव पड़ता है; इसलिए, गर्म मौसम में, या व्यक्ति की मांसपेशियों को मेहनत के काम करने के कारण, शरीर द्वारा और अधिक पसीने का उत्पादन किया जाता है।
पसीना hypothalamus के preoptic और anterior क्षेत्रों के एक केंद्र से नियंत्रित होता है, जहां तापमान संवेदी न्यूरॉन्स स्थित हैं। Hypothalamus की गर्मी विनियामक क्रिया त्वचा में तापमान रिसेप्टर्स से प्राप्त सूचनाओं से भी प्रभावित होती है।
शुभ्रभारती मणियन

शुभ्रभारती मणियन (जन्म २५ अक्टूबर, १९५५) तमिल के ख्यातिप्राप्त लेखक हैं। कोयंबटूर में जन्में एवं कथा पुरस्कार से सम्मानित इस लेखक की महत्त्वपूर्ण रचनाएँ नालु पेरुम, अप्पा, नादम, वज़ितुणैगळ एवं सुड़ुमणल है।
अनुमति

उदाहरण

== मूल == अनु = पीछे चलना ..मति =बुद्धि, विचार .....अनुमति = किसी विषय पर आपके ( अन्य के ) विचार प्राप्त करना। ...अर्थात विज्ञ जनों से किसी विशिष्ट विषय पर उस कृत्य व काम की आज्ञा प्राप्त करना। ...जो शासन, सरकार या विशिष्ट पद या संवैधानिक सक्षमता प्रदत्त संस्था भी हो सकती है -------अतः प्रकारांतर से .आज्ञापत्र या .अंग्रेज़ी में ....परमीशन (permission) प्राप्त करना। ....
पन्ना, मध्य प्रदेश

इतिहास

पन्ना एक ऐतिहासिक नगर यह नगर भारत के राज्य मध्य प्रदेश के उत्तरी भाग में स्थित है। बुंदेलखंड की रियासत के रूप में इस नगर को बुंदेला नरेश छत्रसाल ने औरंगजेब की मृत्यु (1707 ई.) के पश्चात् अपने राज्य की राजधानी बनाया। मुग़ल सम्राट बहादुरशाह ने 1708 ई.में छत्रसाल की सत्ता को मान लिया। पन्ना में स्थित ऐतिहासिक महत्त्व के भवनों में संगमरमर के गुंबद वाला स्वामी प्राणनाथ मंदिर (1795 ई.) और श्री बलदेवजी मंदिर शामिल हैं। पन्ना में पद्मावती देवी का एक मंदिर है, जो उत्तर-पश्चिम में स्थित पौराणिक किल-किला नदी के पास आज भी स्थित है। स्थानीय जनश्रुति है कि प्राचीन काल में पन्ना की बस्ती किल-किला नदी के उस पार थी जहाँ राजगौंड और कोल लोगों का राज्य था। पन्ना से 2 मील उत्तर की ओर महाराज छत्रसाल का पुराना महल आज भी खण्डहर रूप में विद्यमान है। पन्ना को अठारहवीं-उन्नीसवीं सदी में पर्णा भी कहते थे। यह नाम तत्कालीन राज्यपत्रों में उल्लिखित है।

बाघ आरक्षित क्षेत्र

पन्ना में एक बाघ आरक्षित क्षेत्र है, जिसे पन्ना राष्ट्रीय उद्यान कहा जाता है। पन्ना में बाघों की देख-रेख हाल के वर्षों में गिर गई है, और प्राकृतिक बाघों की आबादी के आंकड़े विवादास्पद हैं।
यहाँ 2009 में योजना बना कर दो बाघों को स्थानांतरित किया गया, लेकिन एक नर बाघ गायब हो गया। फिर वहाँ पुन: एक नर बाघ को वहां स्थानांतरित किया गया। पुनर्स्थापित बाघों में से एक ने यहाँ 2010 में तीन शावकों को जन्म दिया।

उद्योग

पन्ना में हीरे की महत्त्वपूर्ण ख़ानें हैं, जिनमें 17वीं शताब्दी से खुदाई हो रही है। यह भारत में हीरा उत्पादन करने वाला एकमात्र खदान क्षेत्र है। पन्ना कृषि उत्पादों, इमारती लकड़ियों और वस्त्र व्यापार का केंद्र है; हथकरघा व बुनाई यहाँ के मुख्य उद्योग हैं। चावल, गेहूं, ज्वार और तिलहन यहाँ की मुख्य फ़सलें हैं। यहाँ कई मत्स्यपालन केंद्र भी हैं।

महाविद्यालय

पन्ना में डाॅ हरीसिंह गौर विश्वविद्यालय से संबद्ध महाविद्यालय हैं।
शाहबाद मारकंडा

इतिहास एवं लोक मान्यताएं

माना जाता है कि यह क्षेत्र ऋषि मार्कण्डेय की तपोभूमि है। उन्हीं के नाम पर ही इस नगर का नाम है।

सड़क मार्ग

राष्ट्रीय राजमार्ग पर स्थित निकटतम नगर -अंबाला, कुरुक्षेत्र। राष्ट्रीय राजमार्ग संख्या-१।

रेल मार्ग

निकटतम रेलवे स्टेशन - शाहबाद मारकंडा रेल मार्ग- दिल्ली अंबाला मुख्य रेल मार्ग

वायु मार्ग

निकटतम हवाई अड्डा -चंडीगढ़

जनसांख्यिकी

२००१ की जनगणना के अनुसार - कुल जनसंख्या ___ है, पुरुष-___, महिलाएं-___।

विशेष उल्लेख

हाकी नर्सरी

दर्शनीय स्थल

मारकंडा

इस शहर से सबंधित प्रमुख व्यक्ति

रानी रामपाल नवनीत कौर (भारतीय महिला हॉकी)